
REFERAT

Privind constituirea Comisiei pentru Eficienţă Energetică 


În temeiul O.U.G.174/2002 privind instituirea măsurilor speciale pentru reabilitarea termică a unor clădiri de locuit multietajate, Consiliul Local Timişoara a emis Hotărârea cu nr.545/28.11.2006 prin care se aprobă constituirea la nivelul primăriei a Comisiei pentru Eficienţă Energetică.

Modificarea Consiliului Local în urma alegerilor locale din 01.06.2008 impun revocarea art.1 din H.C.L. nr.545/28.11.2006 şi constituirea unei noi comisii. 

 Comisia  coordonează  activităţile ce decurg din obligaţiile legale privind reabilitarea termică a clădirilor corelate cu stimularea economisirii energiei termice pentru încălzire şi prepararea apei calde de consum. 

Consiliul Local are, prin efectul O.U.G. 174/2002 modificată, următoarele atribuţii în domeniul derulării  programelor de reabilitare termică a clădirilor de locuit multietajate: 

· să constituie Comisia pentru Eficienţă Energetică;

· să inventarieze toate clădirile care vor fi incluse în programele anuale de reabilitare termică;

· să execute expertiza şi auditul energetic al clădirilor inventariate;

· să notifice asociaţiilor de proprietari condiţiile legale privind  derularea programelor de reabilitare termică a clădirilor;
· să obţină de la asociaţiile de proprietari implicate în programele anuale de reabilitare termică, documentele prevăzute de actele normative în vigoare ( hotărâri ale asociaţiei, dovada resurselor financiare, convenţii etc.).    

Modificarea parţială a structurii şi a componenţei Consiliului Local, legiferată prin H.C.L. nr. 306 din data de 06/20/2008,  impune cooptarea de noi membrii pentru Comisia de Eficienţă  Energetică, în locul  consilierilor locali al căror mandat a încetat de drept. 

Având în vedere art.6 din O.U.G. 174/2002 care prevede obligaţiile primăriilor municipiilor, oraşelor şi comunelor privind coordonarea  programelor anuale de reabilitare termică şi atribuţiile Consiliului Local rezultate din art.2, alin.6, din O.U.G. 174/2002 şi  art.36 al Legii administraţiei publice locale nr. 215/2001 modificată şi completată, propunem următoarea componenţă a comisiei:

1. Preşedinte – Gheorghe Ciuhandu – primar; 

2. Membru –  Sorin Grindeanu –  viceprimar;

3. Membru – consilier local;

4. Membru – consilier local;

5. Membru – consilier local;

6. Membru – Dumitru Andor –director Direcţia Edilitară;

7. Membru – Smaranda Haracicu- director Direcţia Economică;

8. Membru – Sorin Ciurariu – director Direcţia Urbanism;

9. Membru –  Ioan Zubaşcu – şef Serviciu Energetic;

10. Membru – Petre Olaru – preşedinte F.A.L.T.;

11. Secretar – Ionel Băruţa – consilier Biroul Reabilitare Termică Clădiri;  

     VICEPRIMAR


DIRECTOR DIRECŢIA EDILITARĂ
 

SORIN GRINDEANU


DUMITRU ANDOR      



 
ŞEF SERVICIU ENERGETIC  

CONSILIER

       IOAN ZUBAŞCU                                IONEL BĂRUŢA 











            AVIZAT JURIDIC

               MIRELA LASUSCHEVICI

Red/Dac I.B. 








FP 53-01,ver.1
Ex.1
